Jozef Čársky

**Jozef Čársky** (født 9. mai 1886 i Gbely i slovakisk del av kongedømmet Ungarn i Østerrike-Ungarn, død 11. mars 1962 i Košice i Tsjekkoslovakia)  var en tsjekkoslovakisk katolsk biskop som var apostolisk administrator for bispedømmet Košice.

## Liv og virke
### Bakgrunn
Han ble født i Gbely som den første av fjorten barn i bondefamilien Ján Čársky og Mária, *født* Kokeš. Han studerte ved gymnasier i Skalica, så Bratislava, deretter i Esztergom, hvorfra han ble uteksaminert. Han studerte teologi ved universitetene i Wien og Innsbruck.
### Prest
Jozef Čársky ble ordinert til prest den 26. juli 1909 i Innsbruck. I årene 1915–1923 arbeidet han som sogneprest i landsbyen Široké i det østlige Slovakia. Senere ble han professor ved presteseminaret i Košice.

### Biskop, apostolisk administrator av Rožňava (Rozsnyo)
Den 30. mars 1925 ble han utnevnt til apostolisk administrator av Rožňava og titulærbiskop av *Thagora*. Den 14. juli 1925 ble han bispeviet av biskop Karel Kmetko av Nitra; medkonsekrerende var biskop Ján Vojtassák av Spiš, og biskop Marián Bláha av Banská Bystrica.

### Apostolisk administrator av Košice (Kassa)
Allerede den 12. november 1925 ble han apostolisk administrator av Košice i Tsjekkoslovakia. I 1926 reiste han til USA, hvor han deltok i den eukaristiske kongress i Chicago (20.–24. juni) og det tredje møte med slovakiske biskoper i USA (7. juli). Han var i denne omganf apostolisk administrator av Košice til 11. november 1938. 

Under annekteringen av Sør-Slovakia til Ungarn (1939–1945) fulgte det forandringer. Den 19. juli 1939 ble Čársky offisielt etterfulgt av biskop Stefan Madarász (født 10. juli 1884-død 8. august 1948) for den delen av Košice bispedømme som lå på ungarsk territorium.[2] Samtidig utnevnte Den hellige stol Čársky til administrator med sete i Prešov for Szatmár bispedømme og for de resterende delene av bispedømmene «Košice» og «Rožňava» på slovakisk territorium. Denne utnevnelsen ble gjort ved hjelp av skrivet *«Dioecesium fines immature»* (oversatt: Bispedømmets grenser er fortsatt umodne).

Den 30. juni 1940 ble han formann for St. Adalbert-foreningen. For folk i Košice fikk navnet biskop Čárský i ettertid en nesten karismatisk betydning. Det var ingen tvil om hans nestekjærlighet og støtte til de fattige. Hans arbeide med å redde jøder under andre verdenskrig nevnes også.

### Administrator av deler av bispedømmene Košice og Szatmár
Han returnerte til sin residens i Košice fra før krigen den 23. februar 1946. Fra 1946 tjenestegjorde han som apostolisk administrator av Košice og administrator for 13 menigheter i Szatmár bispedømme på (tsjekko)slovakisk territorium. Den 12. mars 1951 avla han, sammen med fire andre biskoper, troskapseden til Tsjekkoslovakia.

Han døde 11. mars 1962 i en alder av 75 år, og ble begravet av biskop Eduard Nécsey i krypten til *St. Elisabeth*-katedralen i Košice.

Etter hans død hadde Košice bispedømme ingen biskop på 28 år, og Štefan Onderko, en sogneprest fra Košice, ble valgt til kapitulærvikar.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara  (1879-1965) *1920
* Erkebiskop Karol Kmetko  (1875-1948) *1921
* Biskop *Jozef Čársky* (1886-1962) *1925

## Referanser